མཁས་དབང་ཟམ་གདོང་རིན་པོ་ཆེས་བོད་བརྒྱུད་ནང་བསྟན་གྱི་གལ་གནད་དང་བོད་མི་ཙམ་མ་ཟད།དེང་སྐབས་འཛམ་གླིང་ཡུལ་གྲུ་གང་སར་བོད་བརྒྱུད་ནང་བསྟན་ལ་ཡིད་སྨོན་ཞུ་ཡུལ་དུ་གྱུར་པའི་གསེར་སྦྱངས་བཙོས་མ་ལྟ་བུ་སངས་རྒྱས་ཀྱི་བསྟན་པ་དྲི་མ་མེད་པ་དེ་དག་དུས་རབས་བདུན་པ་བརྒྱད་པའི་སྐབས་བོད་ཀྱི་ཆོས་རྒྱལ་བཀའ་དྲིན་ཅན་ཚོ་དང་།ལྷག་པར་མཁན་སློབ་ཆོས་གསུམ་གྱིས་ངལ་བ་བརྒྱ་ཕྲག་ཁྱད་དུ་བསད་ནས་གངས་ཅན་ལྗོངས་སུ་དར་སྤེལ་མཛད་པའི་དྲིན་ལ་བརྟེན་ནས།དེང་སྐབས་འཛམ་གླིང་ནང་དུ་ནང་པའི་གཞུང་ལུགས་མདོ་སྔགས་གཉིས་ལ་གསན་བསམ་གནང་དགོས་ན་བོད་བརྒྱུད་ནང་བསྟན་ལས་ལྷག་པ་ཞིག་རྙེད་དུ་མེད་པར་བརྟེན།གཞིས་བྱེས་གཉིས་སུ་གནས་པའི་བོད་མི་རྣམས་ཀྱིས་རང་གི་ལག་ཏུ་ཡོད་པའི་ནོར་བུའི་ནོར་ཉམས་ཆོད་པའི་ཐོག་ནས་བོད་བརྒྱུད་ནང་བསྟན་ལ་ཤེས་ནས་དད་པ་ཐོབ་པ་ཞིག་གནང་རྒྱུ་ནི་དུས་ཀྱི་དགོས་མཁོ་ཞིག་ཆགས་ཡོད་སྐོར་སོགས་ཀྱི་གསུང་བཤད་གནང་།